Terroristene i Algerie skal ha smuglet inn våpen
VG kan i dag avsløre det som kan ha vært en betydelig sikkerhetssvikt i anlegget hvor Statoil er deleier. I følge flere kilder hadde terroristene folk på innsiden før angrepet. Utenriksminister Espen Barth Eide bekrefter at også UD har disse opplysningene: - Vi har rapporter om at terroristene hadde folk på innsiden som har gjort forarbeid over tid, for eksempel hadde de forhåndslagret utstyr inne på anlegget, sier Eide. GISSELDRAMAET DAG FOR DAG:Prøv VGs nye grafikk herOpplysningene reiser store spørsmål ved sikkerheten og kontrollen av folk som har passert inn og ut av gassanlegget, som eies og drives i fellesskap av Statoil, BP og det algeriske oljeselskapet Sonatrach.I minst fem kjøretøyer hadde terroristene natten før angrepet forrige onsdag tatt seg uhindret over grensen fra Libya til Algerie, bare noen få mil fra In Amenas.Grensevaktene skal ha trodd at dette var en offisiell delegasjon fra Libya på besøk til Algerie, og skal ha sluppet dem igjennom uten å kontrollere bilene. Vel framme på gassproduksjonsanlegget ventet trolig en rekke medhjelpere.** To skal være algeriske ansatte i et japansk cateringforetak, men selskapet avviser muligheten for medvirkning. ** Fire skal være ansatte i BP. ** Fem skal være ansatte i Sonatrach. Ytterligere én hjelper ble drept på stedet: - En av de drepte angriperne arbeidet som sjåfør for et av selskapene som har virksomhet inne i komplekset, sier en kilde i sikkerhetstjenesten i Algerie til nyhetsbyrået AFP.- Gisseltagerne kjente romnumrene til utenlandske ansatte i boligkvarteret, har et av de overlevende gislene forklart. - Islamistene kjente anlegget som sitt eget hjerte, sa statsminister Abdelmalek Sellal i Algerie i går. Algerie opererer med drøyt 30 gisseltagere i angrepet, de fleste ble drept underveis. Terroristene skal være fra minst åtte ulike land: Mali, Tunisia, Niger, Mauritania, Libya, Egypt og Canada - pluss bare tre fra Algerie. Kanadieren skal ha vært av arabisk opprinnelse. - At så få kom fra Algerie, viser at vi sto overfor en internasjonal terroraksjon. Den var åpenbart meget grundig planlagt, sier utenriksministeren.Espen Barth Eide har fulgt dramaet på In Amenas fra minutt til minutt, direkte og via krisestaben i Utenriksdepartementet. Eide vil ikke fortelle hvordan norske myndigheter - spesielt Forsvarets E-tjeneste - har klart å ligge så tett på hendelsene under terrorangrepet på gassanlegget.- E-tjenesten hadde tett kontakt med samarbeidende tjenester og bisto til at norske myndigheter var godt informert om situasjonen under hele krisen, sa Stoltenberg i Stortinget.VG har fått bekreftet at flere av nordmennene på basen hadde telefonkontakt med både Statoil og myndighetene hjemme i Norge underveis i dramaet.- Mobildekningen ble dessverre tatt ned underveis. Etter at et gissel hadde uttalt seg direkte på fransk radio, sørget terroristene for å ødelegge basestasjonen inne på anlegget, sier Eide. Likevel var norske myndigheter i posisjon til å guide algeriske soldater inn til steder i det enorme produksjonsanlegget, der ansatte fra flere land hadde gjemt seg. - Vi tror at dette medvirket til å redde liv inne i produksjonsanlegget, sier Espen Barth Eide.
Ifølge kilder VG har vært i kontakt med hadde angriperne i Algerie lyktes med å forhåndslagre utstyr - og trolig våpen - inne på In Amenas-anlegget.